Subject: Muudatus tehnoülevaatusel õhkpidurite kontrollimisel
From: "Transpordiamet" <[email-masked]>
To: Päästeamet <[email-masked]>
Date: Mon, 19 Jan 2026 14:26:38 +0200

TÄHELEPANU! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada!

 

 

 

  <https://templates-v1.smailyusercontent.com/mnt/300x/files/images/logod/Transpordiamet_3lovi_est_rgb.1760091946.png?ts=1760091959713>

Tere

Edastame Teile kui reisijate- või veoseveoks mõeldud sõiduki omanikule või 
vastutavale kasutajale info muudatustest tehnoülevaatusel pidurisüsteemi 
kontrollimise kohta.

Alates 01.01.2026 kontrollitakse tehnoülevaatusel pärast 01.01.1994 
esmaregistreeritud ja üle 3,5 t registrimassiga sõiduki õhkpidureid 
varasemast põhjalikumalt, mistõttu on oluline pöörata tähelepanu ka sõiduki 
pidurisüsteemi sellisetele aspektidele, mis seni pole suuremat kajastust 
saanud.

Nimelt, pidurite kontrollimise mõõtemetoodika muudatuste eesmärk on tagada, 
et üle 3,5 t registrimassiga sõiduki pidurid toimivad ühtemoodi nii madala 
kui ka maksimaalse koormatuse tasemel. Uus pidurite mõõtemetoodika võimaldab 
erinevalt varasemast metoodikast hinnata veokite, busside ja suurte haagiste 
pidurite tõhusust registrimassini koormatud sõiduki korral. Lisaks aitab uus 
mõõtemetoodika tehnoülevaatuspunktis paremini tuvastada pidurisüsteemiga 
seotud puuduseid, sealhulgas võimaldades hinnata, kas puudus tuleneb 
pneumaatika või mehhaanika poolelt.

Selleks, et tehnoülevaatusel pidurite kontrollimine oleks uute põhimõtete 
kohaselt teostatav, soovitame enne tehnoülevaatusele minemist tuvastada 
testühenduste asukohad ja kontrollida nende seisukorda. Kui tekib vajadus, 
siis tuleks need ka hooldada, puhastada või välja vahetada pöördudes 
vajadusel remonditöökoja poole. Samuti, kui varasemalt on süsteemist 
testühendused eemaldatud, siis on oluline need uuesti paigaldada, vältimaks 
tehnoülevaatuse käigus pidurite kontrollimisel esinevaid takistusi ning 
tagades seega Teile minimaalse ajakulu, mis kulub tehnoülevaatuse 
teostamiseks.

Kasutuskõlbmatu testühendus võib kaasa tuua sõiduki korduvale 
tehnoülevaatusele esitamise vajaduse.

Lugupidamisega,

Transpordiamet

Transpordiamet

Klienditeenindus: 620 1200 / [email-masked] <mailto:[email-masked]>

Maanteeinfo: 1247

 	  <https://www.waze.com/et/livemap> 
<https://www.facebook.com/EestiTranspordiamet/?fref=ts> 
<https://www.youtube.com/channel/UC8Wtwlz-a4lmESG6taGodAw> 
<https://tarktee.mnt.ee/>

  <https://media.sendsmaily.net/images/spacer.gif>